ועדת העבודה, הרווחה והבריאות, כנסת 17, פרוטוקול מספר 206, 2007-05-14 09:30

משה שרוני: בוקר טוב.

משה שרוני: אני פותח את ישיבת ועדת העבודה, הרווחה והבריאות בהצעת חוק הביטוח הלאומי (תיקון מס' 78) (אי תשלום גמלאות בשל פשע שבוצע מתוך מניע לאומני), התשס"ה-2004, הצעתו של חבר הכנסת אריה אלדד, הכנה לקריאה שנייה ושלישית.

משה שרוני: חבר הכנסת אלדד, עד כמה ששמעתי מגיעים לסיכום כדי שנביא את זה לקריאה שנייה ושלישית.

אריה אלדד: כן.

אריה אלדד: זה חוק לא מסובך מאוד, הוא בא להוסיף נדבך נוסף על מניעת או שלילת הטבות מטעם המדינה למי שהורשע בפשע חמור על רקע לאומני, או מבני משפחתו אם הוא נהרג אגב ביצוע אותו פשע.

אריה אלדד: בין השאר אנחנו מדברים על כך שאם למשל מחבל מתאבד הותיר אחריו ילד ובתוקף מותו של אותו מחבל אשתו הפכה להיות זכאית לקבלת מענק לימודים עבור הילד, כי היא הפכה להיות הורה יחיד, טענת יתום אני כאן לא בדיוק צריכה להיטיב עם משפחות מחבלים.

אריה אלדד: בדומה לכך מי שלא נהרג בביצוע אלא סתם שם פצצה, הלך ורצח אנשים וישב שנים רבות בכלא, הצעת החוק אומרת שהוא לא זכאי לגמלת זקנה.

אריה אלדד: יש לו גמלת מינימום לקיום, אנחנו מבטיחים את קיומו ולא שוללים את הבטחת ההכנסה המינימאלית לכל אדם.

אריה אלדד: בזמנו חשבתי לקרוא לחוק להוריד את זקנתו ביגון שאולה אבל חשבתי שזה שם מורכב מדיי וכבר היו לנו כמה חוקים - כמו לא תעמוד על דם רעך – שאיש לא הבין אותם ולכן עקפו את רוכב הקטנוע בצומת כי כתוב שלא תעמוד על דם רעך, ולכן הם לא עמדו.

אריה אלדד: הם לא הבינו את החוק ולכן לדעתי צריך להיזהר כאשר נותנים שמות מן המקורות לחוקים, שמא אדם יטעה בהם.

אריה אלדד: זה הרעיון וזו הצעת החוק.

ג'ודי וסרמן: לגבי מענק הלימודים להורה יחיד, זה גם במקרה שהאיש שביצע את הפשע לא מת כתוצאה מהפשע, אלא אם הוא בכלא למשל והאם הופכת להיות הורה יחיד והם פרודים.

ג'ודי וסרמן: זה לא רק במקרה של מוות.

שי סומך: הממשלה תומכת בהצעת החוק.

שי סומך: הנוסח תואם אתנו בכנסת הקודמת.

שי סומך: נצטרך לתקן את סעיף התחילה.

שי סומך: סעיף התחילה היה מתאים לכנסת הקודמת, צריך לעדכן אותו ולהחיל את החוק מהיום.

ג'ודי וסרמן: מה-1 ביוני.

משה שרוני: מי בעד?

משה שרוני: ה צ ב ע ה הצעת החוק אושרה.

משה שרוני: תודה רבה.